### Beslutningstema

I denne sag skal der træffes beslutning om Kommissorium for udarbejdelse af helhedsplan for [adresse].

### Historik

Den 5. oktober 2023 blev Klima-, Vækst- og Udviklingsudvalget orienteret om detailhandelsanalysens foreløbige resultater. Udvalget ønskede på den baggrund et beslutningsgrundlag for, hvordan forskellige planer og strategier omkring Tønder by kan samles og løftes strategisk.

På Klima-, Vækst- og Udviklingsudvalgets møde den 8. november 2023 lagde forvaltningen op til en politisk behandling af den videre proces for BID forløbene i december. Desuden blev det også taget op politisk i december, hvordan forskellige planer og strategier omkring Tønder by kan samles og løftes strategisk. Udvalget besluttede, at detailhandelsanalysen anvendes i det videre arbejde med den strategiske udvikling af detailhandelen i Tønder Kommune.

Klima-, Vækst- og Udviklingsudvalgets besluttede den 4. december 2023, at der som opfølgning på dialogen med Tønder Handelsstandsforening om, hvordan der i fællesskab sikres koordinering og fremdrift af initiativerne, at der med hjælp fra en ekstern rådgiver gennemføres en opfølgning på detailhandelsstrategien og dertil også laves en mapping, prioritering og proces for, hvordan planer og strategier omkring Tønder spiller bedst muligt sammen med opfølgningen på detailhandelsstrategien. Udvalget ønskede samtidig, at der blev udarbejdet et kommissorium for opgaven til behandling i Udvalget.

### Sagsfremstilling

Forvaltningen har udarbejdet et forslag til kommissorium for en Helhedsplan for Tønder By. Formål med kommissoriet er i dialog og samarbejde med handelsstandsforeningen og relevante aktører i Tønder by at udarbejde en samlet helhedsplan for [adresse]. De forskellige strategiske indsatser i Tønder by skal koordineres for at udvikle [adresse] som en handelsby og bosætningsby med attraktioner og oplevelser, der tiltrækker både eksisterende og nye borgere samt turister og besøgende. Helhedsplanen skal give et fælles ståsted og pege ind i fremtiden for udviklingen af [adresse]. De forskellige strategier og strategiske indsatser skal således koordineres og spilles sammen.

Som en del af opgaven udarbejdes en lokal detailhandelsstrategi for [adresse] byggende på den udarbejdede detailhandelsanalyse 2023. Den lokale detailhandelsstrategi er et vigtigt delelement i den samlede helhedsplan.

Det er vigtigt, at der skabes synergi mellem de forskellige indsatser, og at der med planen fås et værktøj til prioritering og samordning af de forskellige indsatser. Opgaveudførslen skal resultere i en fysisk plan, hvor der bl.a. arbejdes med styrkelse af byens kulturhistorie, byens strategiske akser og forbindelser, og hvordan fyrtårnsprojekterne uden for byen spiller sammen med byen. Der vil både være kortsigtede og langsigtede mål samt handlinger for, at større greb kan være med til at udvikle [adresse] på længere sigt. I processen med helhedsplanen skal der ud over den fysiske plan også opstilles løsningsforslag til, hvordan koordinering af den samlede plan kan varetages for at opnå synergigevinster på tværs af indsatser.

### Økonomi

De estimerede udgifter til rådgivningsbistanden lyder på 300.000 kr.

Økonomiudvalget har den 14. december 2023 godkendt, at finansieringen på 300.000 kr. sker af Visions- og [adresse] for 2023.

### Indstilling Fagchefen for Plan og Udvikling indstiller,

|  |  |
| --- | --- |
| at | kommissoriet for en Helhedsplan for [adresse] godkendes. |

### Beslutning

Indstillingen godkendt, idet Ungerådet indarbejdes i kommissoriet.